Fočanski propisi
<s>Fočanski propisi su prvi pravni propisi socijalističke Jugoslavije, nastali u periodu NOB-a, kada je Foča bila centar šire partizanske slobodne teritorije.</s>

<s>U Foči je tada od 20. januara do 10 maja 1942. boravio CK KPJ i Vrhovni štab na čelu sa Josipom Brozom Titom.</s><s>Obavljala se organizacija vojne, političke i pozadinske strukture NOVJ.</s><s>U isto vrijeme vrši se prihvat i pruža ljekarska pomoć promrzlim partizanima, učesnicima Igmanskog marša.</s><s>Za to vrijeme Moša Pijade piše znamenite Fočanske propise koji postaju osnova buduće socijalističke Jugoslavije.</s><s>Može se reći da je pravni sistem bivše države utemeljen upravo u Foči.</s>

<s>Sadržaj ovog zakonika je bio vezan prevashodno za razrađivanje pitanja krivične odgovornosti neprijatelja.</s><s>Određeno je ko se to sve smatra narodnim neprijateljem, koje su kazne predviđene za određeno krivično djelo i ko je nadležan da pokrene postupak.</s><s>Narodnooslobidalčki odbor je proklamovan u najviši sudski organ i kao takav je bio poptuno nezavisan i samostalan.</s>

<s>Mada su narodni odbori i prije osnivani, Fočanskim propisima pod nazivom</s>

<s>•	Zadaci i ustrojstvo Narodnooslobodilačkih odbora</s>

<s>•	Uputstva za rad Narodnooslobodilačkih odbora u oslobođenim krajevima</s>

<s>iz februara 1942. godine, propisani su osnovni principi organizacije i funkcioniranja narodnooslobodilačkih odbora, i njihova izbornost, opoziv i druga pitanja.</s><s>Nova, partizanska vlast uspostavljala se imenovanjem vršilaca različitih dužnosti, a ne biranjem, izbor je vršen aklamacijom.</s><s>Fočanski propisi donijeli su i osnove novog izbornog sistema koji je, osim neposrednog, uveo i delegatski način biranja viših organa, te potvrdili biračko pravo ženama.</s><s>Uvedeno je opće pravo glasa, a glasanje je bilo javno.</s><s>Regulirano je pitanje izbornih komisija, izbornih povjerenika i zborova birača.</s><s>Na oslobođenim teritorijama funkcionirali su narodnoooslobodilački odbori u vrijeme kada su određeno područje kontrolirale partizanske jedinice, a kada bi ih okupirala neprijateljska vojska, njihov rad zamirao bi do sljedeće prilike.</s>

<s>Da bi struktura nove vlasti bila hijerarhijski uspostavljena, nedostajali su zemaljski organi vlasti.</s><s>Zato je bilo potrebno osnovati jedan centralni organ narodne vlasti koji će od Vrhovnog štaba preuzeti civilnu upravu nad oslobođenim teritorijama.</s><s>Iz tih razloga je 26. novembra 1942. godine u Bihaću bilo sazvano Prvo zasjedanje Antifašističkog vijeća narodnog oslobođenja Jugoslavije (AVNOJ).</s>

<s>Reference</s>

<s>Foča</s>

